Document ID: 32014R0426

UREDBA KOMISIJE (EU) št. 426/2014
z dne 25. aprila 2014
o spremembi Priloge II k Uredbi (ES) št. 110/2008 Evropskega parlamenta in Sveta o opredelitvi, opisu, predstavitvi, označevanju in zaščiti geografskih označb žganih pijač
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač (1) ter zlasti člena 26 Uredbe,
ob upoštevanju naslednjega:
(1)
Priloga II k Uredbi (ES) št. 110/2008 določa, da se žgane pijače kategorije 16 „Žganje (pred katerim je navedeno ime sadja ali jagodičja), pridobljeno z maceracijo in destilacijo“, lahko pridobijo z maceracijo in destilacijo sadja ali jagodičja, navedenega v Prilogi. V nekaterih državah članicah se ta vrsta žganih pijač tradicionalno proizvaja tudi z drugim sadjem, ki ni vključeno na navedeni seznam. Zato bi bilo treba seznam sadja ali jagodičja, ki se uporablja za proizvodnjo žganih pijač iz navedene kategorije, razširiti.
(2)
Priloga II k Uredbi (ES) št. 110/2008 določa, da so žgane pijače kategorije 24 „Akvavit ali aquavit“ žgane pijače z aromo kumine in/ali semen kopra, aromatizirane z destilatom rastlin ali začimb. Navedene žgane pijače se tradicionalno proizvajajo z uporabo etanola kmetijskega porekla. Sedanja kategorija žganih pijač „Akvavit ali aquavit“ ne določa obvezne uporabe etanola. Vendar je uporaba etanola pri proizvodnji žganih pijač „Akvavit ali aquavit“ bistvenega pomena za zagotovitev kakovosti izdelka.
(3)
Uredbo (ES) št. 110/2008 bi bilo zato treba ustrezno spremeniti.
(4)
Ukrepi iz te uredbe so v skladu z mnenjem Odbora za žgane pijače -
SPREJELA NASLEDNJO UREDBO:
Člen 1
Priloga II k Uredbi (ES) št. 110/2008 se spremeni v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. aprila 2014

Labels: 3
17